Teatro Indigesto tanca les actuacions del Circuit Café Teatro San Miguel Valencia a Burjassot
2025-07-24

El divendres 30 de gener a les 23 hores la Cafeteria Les Arts, situada en la Casa de Cultura de Burjassot, alçarà per última vegada el teló al Circuit Café Teatro San Miguel Valencia per donar la benvinguda a les rialles, la diversió i el saber fer de la formació aragonesa Teatro Indigesto, que posarà en escena el seu espectacle Podemos conseguirlo, últim dels quals passaran pel municipi.

Les rialles estaran assegurades en l’últim divendres del mes gràcies a aquest espectacle d’improvisació en el qual oferiran al públic assistent les quatre claus per canviar les coses que menys agraden, ajudant-li així no solament a decidir aqueixos canvis, sinó també a emocionar-se i, sobretot, a riure’s; claus per aconseguir els seus objectius, els seus somnis, tot a través de, com s’ha assenyalat, la improvisació, en la qual es desenvoluparan històries d’allò més absurdes i a la vegada, molt properes.

Les entrades de l’espectacle tenen un preu de 6€ amb consumició i de 3€ en el cas dels estudiants. Tota la informació sobre el Circuit Café Teatro San Miguel Valencia pot consultar-se en www.circuitocafeteatro.com.